**ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

|  |  |
| --- | --- |
| "11" հոկտեմբերի 2005թ. | N 412 |

 ք.Ստեփանակերտ

***Լեռնային Ղարաբաղի Հանրապետության սոցիալական ապահովության նախարարությանը տեղեկություններ տրամադրելու մասին***

***(վերնագիրը փոփ. 27.11.2008 N 810)***

Պետական կենսաթոշակների նշանակման և վճարման համար անհրաժեշտ տեղեկությունների տրամադրումն ապահովելու նպատակով Լեռնային Ղարաբաղի Հանրապետության կառավարությունը **որոշում է.**

***(նախաբանը փոփ. 27.11.2008 N 810)***

1. Սահմանել, որ Լեռնային Ղարաբաղի Հանրապետության կառավարությանն առընթեր հարկային պետական ծառայությունը Լեռնային Ղարաբաղի Հանրապետության սոցիալական ապահովության նախարարությանն է տրամադրում (թղթային ու մագնիսական կրիչով)`

ա) յուրաքանչյուր ամսվա համար, մինչև հաջորդ ամսվա 5-ը` ապահովադիրների տվյալների բազայի փոփոխությունները.

բ) յուրաքանչյուր եռամսյակի արդյունքներով, մինչև եռամսյակին հաջորդող երկրորդ ամսվա 1-ը` գործատուների կողմից հարկային մարմին ներկայացված պարտադիր սոցիալական ապահովության վճարների մասին հաշվետվությունների վերաբերյալ ամփոփ տեղեկատվություն.

գ) յուրաքանչյուր տարվա արդյունքներով, մինչև հաջորդ տարվա հուլիսի 1-ը` անհատ ձեռնարկատերերի և նոտարների կողմից հարկային մարմին ներկայացված տարեկան եկամուտների մասին հայտարարագրերի վերաբերյալ ամփոփ տեղեկատվություն:

Լեռնային Ղարաբաղի Հանրապետության կառավարությանն առընթեր հարկային պետական ծառայությունը Լեռնային Ղարաբաղի Հանրապետության սոցիալական ապահովության նախարարության հարցումների հիման վրա նրան է տրամադրում ապահովադիրների տվյալների բազայից, գործատուների կողմից հարկային մարմին ներկայացված պարտադիր սոցիալական ապահովության վճարների մասին հաշվետվություններից, անհատ ձեռնարկատերերի և նոտարների կողմից հարկային մարմին ներկայացված տարեկան եկամուտների մասին հայտարարագրերից օպերատիվ տեղեկություններ:

***(1-ին կետը փոփ. 27.11.2008 N 810)***

2. Լեռնային Ղարաբաղի Հանրապետության կառավարությանն առընթեր հարկային պետական ծառայությանը` պարտադիր սոցիալական ապահովության վճարների հաշվարկման, վճարման (գանձման) և հսկողության հետ կապված գործառույթներին վերաբերվող տվյալների բազաներն սպասարկող համակարգչային ծրագրերը համատեղելի դարձնել Հայաստանի Հանրապետության կառավարությանն առընթեր հարկային պետական ծառայության նույնատիպ ծրագրերի հետ:

***(2-րդ կետը փոփ. 27.11.2008 N 810)***

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

|  |  |
| --- | --- |
| ***ԼՂՀ ՎԱՐՉԱՊԵՏ*** | ***Ա.ԴԱՆԻԵԼՅԱՆ*** |